ພວກປະທ້ວງ ຫຼາຍພັນ ໂຮມຊຸມນຸມ ຢູ່ຂ້າງນອກ ຕຶກສະພາ ຢູເຄຣນ (ສະໄລດ໌)
ລັດຖະສະພາຈະພິຈາລະນາ ເພື່ອລົງມະຕິບໍ່ໄວ້​ວາງ​ໃຈ ແລະຍັງບໍ່ທັນ ເປັນທີ່ແຈ້ງຂາວເທື່ອວ່າ ມາດ​ຕະການດັ່ງກ່າວນີ້ ຈະມີການສະໜັບສະໜູນ ພຽງພໍຫຼືບໍ່?
ພວກປະທ້ວງຊາວ Uklaine ຈໍານວນຫຼາຍພັນຄົນ ໄດ້ໂຮມ ຊຸມນຸມກັນຢູ່ຂ້າງນອກ ຕຶກສະພາຂອງປະເທດ ໃນກຸງ Kyiv ໃນວັນອັງຄານມື້ນີ້ ເພື່ອຮຽກຮ້ອງໃຫ້ມີການປະຕິວັດ ຫຼັງຈາກ ປະທານາທິບໍດີ Viktor Yanukovych ປະຕິເສດບໍ່ຍອມ ລົງນາມໃນຂໍ້ຕົກລົງ ການຄ້າເສລີ ກັບສະຫະພາບເອີໂຣບ ເປັນທີ່ຄາດກັນວ່າ ລັດຖະສະພາຈະພິຈາລະນາ ໃນວັນ ອັງຄານມື້ນີ້ ເພື່ອລົງມະຕິບໍ່ໄວ້ວາງໃຈ ຍັງບໍ່ທັນເປັນທີ່ ແຈ້ງຂາວເທື່ອວ່າ ມາດຕະການດັ່ງກ່າວນີ້ ຈະມີການສະໜັບ ສະໜູນພຽງພໍຫຼືບໍ່? ໃນຂະນະດຽວກັນນີ້ ປະທານາທິບໍດີ Yanukovych ໄດ້ອອກຈາກປະເທດໄປ ເພື່ອຢ້ຽມ ຢາມຈີນຢ່າງເປັນທາງການແລ້ວ ໃນວັນຈັນວານນີ້ ພວກປະທ້ວງ ຈໍານວນຫຼາຍຮ້ອຍຄົນ ໄດ້ພາກັນຕັນທາງ ບໍ່ໄຫ້ເຂົ້າຕຶກ ສໍາຄັນຂອງລັດຖະບານຕ່າງໆ ເຊັ່ນ ຕຶກຄະນະລັດຖະບານ ແລະຕຶກທະນາຄານກາງ ໃນກຸງ Kyiv ນຶ່ງມື້ກ່ອນໜ້ານີ້ ຜູ້ຄົນຫຼາຍກວ່າ 100 ພັນຄົນ ໄດ້ພາກັນເດີນຂະບວນຢູ່ ຕາມ ທ້ອງຖະໜົນ ໃນນະຄອນຫຼວງ ໂດຍໄດ້ມີປະມານ 200 ຄົນບາດເຈັບ ຫຼັງຈາກ ພວກປະ ທ້ວງພະຍາຍາມບຸກເຂົ້າໄປຍຶດຕຶກລັດຖະບານ ຕໍາຫຼວດໄດ້ໃຊ້ລະເບີດນໍ້າຕາ ແລະລະເບີດ ທີ່ມີສຽງດັງແລະແສງຈ້າ ເພື່ອສະກັດກັ້ນພວກປະທ້ວງ ນາຍົກລັດຖະມົນຕີຢູເຄຣນ ທ່ານ Mykola Azarov ໄດ້ກ່າວວ່າ ພວກປະທ້ວງແມ່ນ ໂວຍວາຍແບບຄວາມຄຸມບໍ່ໄດ້ ແລະນັ້ນແມ່ນສັນຍານຂອງ ຂະນະດຽວກັນ ຜູ້ນໍາຝ່າຍຄ້ານ ຂອງ Uklaine ທ່ານ Arsenity Yatsenyuk ໄດ້ບອກ ກັບທາງພວກນັກຂ່າວວ່າ ການເລືອກຕັ້ງກ່ອນກຳນົດນັ້ນແມ່ນເປັນທາງອອກອັນດຽວ ທີ່ຈະ ຍຸຕິການປະເຊີນໜ້າກັນ